文叔見過山居斯遠亦來有懷昌甫
作者：韓淲
朝代：宋

paragraphs: 薰風拂眼過，不知夏將深。
起視樹扶疎，聊以舒嘯吟。
故人忽相過，我取酒同斟。
凉夜月未落，相與試論心。
溪淵有潛魚，山谷多翔禽。
升沉本何意，能言不如瘖。
斯遠居近市，昌甫棲遠岑。
文叔宰百里，一一皆可欽。
二子則良晤，一子當荒尋。
詩罷予忽醉，掩關眠楮衾。